SENA:ชี้กำไร 2Q59-ทั้งปีนี้สุดอลังการแนะซื้อเป้าหมาย 4.24 บ. upside 22%
SENA คาดกำไรหลักไตรมาส 2/59 ดีสุดเป็นประวัติการณ์ในรอบ 24 ปี ตั้งแต่จัดตั้งบริษัทมาเป็น 286 ลบ. โตถึง 708% เทียบช่วงเดียวกันของปีก่อนและ 88% เทียบไตรมาสก่อนหน้า แนะซื้อเป้าหมาย 4.24 บ. upside 22%
9 ส.ค. 2559

บล.ดีบีเอสฯ ระบุในบทวิเคราะห์วันนี้(9 ส.ค.59) ว่า บริษัท เสนาดีเวลลอปเม้นท์ จำกัด (มหาชน) หรือ SENA คาดกำไรหลักไตรมาส 2/59 ดีสุดเป็นประวัติการณ์ในรอบ 24 ปี ตั้งแต่จัดตั้งบริษัทมาเป็น 286 ลบ. โตถึง 708% เทียบช่วงเดียวกันของปีก่อนและ 88% เทียบไตรมาสก่อนหน้า
หลังยอดขาย YTD ดีมาก และยอดขายรอโอนแข็งแกร่ง จึงปรับกำไรปีนี้-ปีหน้าในอัตรา 13%/6% ตามลำดับ โต 117%/9% เทียบช่วงเดียวกันของปีก่อนกำไรหลักปี 59 และ 60 จึงทำสถิติสูงสุดใหม่ได้ตลอดกาล นอกจากอสังหาฯที่โดดเด่น มีแผนธุรกิจไฟฟ้าพลังแสงอาทิตย์จะเพิ่มไปถึง 100 MW ใน 3 ปีข้างหน้า
คงคำแนะนำ ซื้อ ราคาพื้นฐานใหม่เป็น 4.24 บาท ซึ่งเปลี่ยนไปใช้ประมาณการปี 60 แทนปี 59 และ P/E ปี 60 ที่ 8 เท่า ราคาปิดมีส่วนเพิ่มอีกถึง 22% คาดอัตราผลตอบแทนปันผลดีมากปี 60- 6.1%